open-index/open-wikipedia-markdown huggingface dataset:
Emiratu

Ntê paisi mussurmani l**emiratu** è na forma di cuvernu pirsunali di tipu dinàsticu. L**emiru** è l'auturitati pulìtica suprema di na riggiuni autònuma o di nu Statu. Currispunni ô re oppuru ô prìncipi ntê paisi di cultura cristiana.

La Sicilia fu n'emiratu kalbita ntrâ 948 e nzinô 1053.

Catigurìa:Pulìtica
Catigurìa:Pulìtica dâ Sicilia
Catigurìa:Storia
Catigurìa:Storia siciliana
Settimiu Severu

**Luciu Settimiu Severu** (Leptis Magna, 11 di aprili 146 - York, 4 di frivaru 211) fu mpiraturi rumanu dû 193 nzinu â sò morti.

Catigurìa:Mpiratura rumani
Catigurìa:Biografìi
211

## Abbinimenti
* Caracalla addiventa mpiraturi rumanu

## Nasciuti
## Morti
* 4 di frivaru: Settimiu Severu, mpiraturi rumanu

Catigurìa:Sèculu III
Leptis Magna

**Leptis Magna** fu na cità rumana assai fiurenti supratuttu ntô secunnu e terzu sèculu. Fu una dî cità cchiù mpurtanti pi lu cummerciu tra l'Africa e Roma. Fu la cità di nascita di lu mpiraturi Settimiu Severu. Òi restunu li ruini, ntî nu statu di cunsirvazzioni assai bonu. E' la distinazzioni turistica cchiù mpurtanti dâ Lìbbia.

Catigurìa:Lìbbia
Catigurìa:Roma antica
Catigurìa:Archioluggìa
568

## Abbinimenti
*Tra lu 568 e lu 569 li Longobbardi pigghianu lu cuntrollu di bona parti dâ pinìsula italiana e funnanu nu regnu cu capitali Pavia.

## Nasciuti
## Morti

Catigurìa:Sèculu VI
570

## Abbinimenti
## Nasciuti
*Maumettu, nascìu versu lu 570 â Mecca.
*San Zosimu viscuvu, sarausanu.

## Morti

Catigurìa:Sèculu VI
572

## Abbinimenti
## Nasciuti
## Morti
*Alboinu, re dî Longobbardi

thumb|400px|Tirritori bizzantini (n'aranciuni) e longobbardi ntô 572.

Catigurìa:Sèculu VI
567

## Abbinimenti
## Nasciuti
## Morti
*: Caribertu I, re di Pariggi dâ dinastia dî miruvinci

Catigurìa:Sèculu VI
George Gershwin

**George Gershwin** (1898–1937) fu nu musicista amiricanu. Attivu a lu nizziu dû vintèsimu sèculu è cèlibbri pi aviri cumpunutu mùsica clàssica cu nfluenzi jazz. Cèlibbri sunnu la sò *Raposdy in Blue* e *An American in Paris*. Fu auturi di canzuni jazz di successu comu la classicìssima *Summertime* cantata puru di Ella Fitzgerald e di Janis Joplin.

Gershwin, George
Gershwin, George
Gershwin, George
Gershwin, George
Comu

**Comu**, 78000 abbitanti, è na cità dâ Lummardìa, ô cunfini câ Svìzzira. Capulocu di pruvincia, duna lu nomu ô lacu omònimu, mintuvatu di Manzoni ntî l'incipit dû sò rumanzu cchiù cèlibbri, *I Promessi sposi*.

Catigurìa:Cumuna dâ pruvincia di Comu
Homo neanderthalensis

L' **homo sapiens neanderthalensis** (o **omu di Neandertal**) campau 'n Europa tra 600 000 e 30 000 anni fa. Abbituatu ô clima friddu e ê glaciazzioni chi piriodicamenti cummigghiàvanu lu tirritòriu di ghiacciu, appi a spàrtiri lu tirritoriu cu l' homo sapiens sapiens, vinutu di l'Àfrica e dû mediu urienti pi quarchi dicina di migghiara d'anni. Prubabbirmenti li dù speci d**'homu** sapiens nun si miscaru gineticamenti.

Catigurìa:Bioluggìa
Ultima Online

**Ultima Online** (spissu accurzatu 'n UO) è nu MMORPG di lu gèniri fantasy sviluppatu di la Origin Systems e chiù tardu accattatu di la EA Games. Ultima Online duna ô jucaturi la pussibbilità di jucari sia câ gràfica 2D isomètrica ca câ 3D isomètrica. Lu jocu eni ambientatu nta nu munnu fantàsticu e eni jucàbbili sulu nta riti.

Nta stu mumentu li server di lu jocu sunnu dispunìbbili nta tanti lingui.

i server tanti voti venunu chiamati shard e su creati e gestiti da emulatori, i chiù canusciuti su RunUo e Sphere scritti in C#

Catigurìa:Jòcura
Mortido

**Mortido** eni nu tèrmini usatu ntâ psicoanàlisi. Urigginariamenti fu ntroduttu di Paul Federn (1870-1950), nu studenti di Sigmund Freud, e s'arrifirisci a n'enirgìa di rinuncia, disintigrazzioni, e risistenza â vita e â crìscita. Chissu fu studiatu cchiù apprufunnitamenti di Eric Berne, ca fu unu dî studenti di Federn's.  "Mortido" s'arrifirisci a lu disìu d'addistrùggiri la vita, sia nta si stissi ca nta l'àutri. Nta stu cuntestu ci sù nu munzeddu di pirsuni ca cunfùnninu "mortido" cu destrudo o istintu di morti.
Pi fari n'asempiu, chiddi ca fùmanu li sigaretti si stannu lassannu jiri â natura distruttiva di "mortido" ca veni cumpletamenti ispressa quannu fùmanu divanzi a àutri pirsuni picchì accussini distrùgginu macari a iddi.

Pi la tiurìa psicoanalìtica, a basi di pirsunalità umana ci sù dù enirgìi funnamintali: una criativa (*[[libido]]*) e una natura distruttiva (*mortido*). La spirenza "Ego-libido" eni canusciuta comu piacèvuli, mentri ego-mortido eni cunusciuta comu duluri e na cosa scunusciuta.

Catigurìa:Psicanalisi
Homo sapiens sapiens

***Homo sapiens sapiens*** è lu nomu anticu di li *[[Homo sapiens]]* di l'era muderna. 

Sta classìfica distinta fu abbannunata e si cunzìddira oramai ca li fòssili comu chiddu di l'Omu di Cro-Magnon e di l'omu mudernu custituìscinu una sula Speci : l*'[[Homo sapiens]]*.

Catigurìa:Omu
Catigurìa:Antropoluggìa
Catigurìa:Mammìfiri
Cudduruni

Lu **cudduruni** è nu pezzu di pasta tipu "calzone", unni di dintra si ponnu mèttiri taddi, angidi, cipudda, bròcculi e àutri cosi pi ghinchillu, ntê lati è anticchia arrunchiatu, accussì sapi cchiù cruccanti.

Catigurìa:Cucina siciliana
Ntuppateddi

Li **ntuppateddi** sù li crastuna parò cchiù nichi. Nèscinu quannu ghiovi ntê vadduna e ntê campagni. Si ponnu còciri vudduti a sulu o calati ntâ pasta. Na rizzetta di nu saccu di tempu fa:

- kg. 1,200 di ntuppateddi,

- na cipudda, nu vicchieri di vinu russu,

- pipi brucenti, ogghiu, sali e pipi.

Catigurìa:Armali
Catigurìa:Cucina siciliana
Rumazzu

Lu **rumazzu** è dda cosa longa e sicca ca pò èssiri fatta di lignu o di canna, e ca servi ê zaurdi pi cutulari la macchia d'aliva pi fari cascari alivi ca sù ammucciati ntô menzu dâ macchia.

Catigurìa:Arnisi
Sparatrappi

Lu **sparatrappi** è lu scotch ca veni usatu quannu li mèttinu na benna o na garza, e chiddu ca quannu tu scippi, ti scippa tutti li pila.

Catigurìa:Midicina
Catigurìa:Saluti
Senna

La **Senna** è nu ciami francisi, chi sbocca ntî l'Ocèanu Atlanticu. E' usatu puru comu via di cumunicazzioni grazzi â sò navigabbilità. Tra li cità chi attraversa c'è la capitali francisi, Pariggi, unni forma dû isuleddi, di cui una è l'Isula di Notra Dame, chi foru all'èbbica dâ funnazzioni, lu nucliu cintrali dâ cità.

Catigurìa:Francia
Caràibbi

Li **Caraibbi** su na riggiuni chi cumprenni l'arcipèlacu di l'Antilli e li zoni custeri di l'Amèrica cintrali, dâ banna di l'Ocèanu Atlànticu. Custituitu di diversi ìsuli granni e nichi, di cui certuni sunnu stati nnipinnneti, è abbitatu di pupulazzioni chi pàrranu diversi lincui, secunnu li putenzi culuniali dî sèculi passati. Accussì a Cubba si parra spagnolu, ê Bahamas si parra ngrisi, e a Haiti si parra francisi. Lu mari tra l'arcipèlacu e lu cuntinenti porta lu nomu di mari dî Caraibbi.

## Viditi puru:
* l'Antilli

Catigurìa:Amèrica cintrali
Chianuforti

Lu **chianuforti**, cchiù familiarmenti chiamatu **pianu** o **pianuforti** è nu strummentu a cordi chi vibbranu grazzi â di martidduzzi azziunati di na tastiera di 88 noti. Pò èssiri a cuda, a menza cuda, o drittu, secunnu la dispusizzioni dî cordi. L'urìggini dû nomu diriva dû fattu chi lu pianu, a diffirenza dû clavicèmmalu, pirmetti di modulari lu vulumi di na nota facennu na prissioni cchiù o menu forti supra lu tastu. Cumpusizzioni pi pianu foru scritti di quasi tutti li musicisti cchiù cèlibbri, comu Beethoven, Mozart, o Chopin. Na cosa curiusa è ca Johann Sebastian Bach, puru si canuscìa l'esistenza dû pianu, nun apprizzava assai la mùsica sunata cu stu strummentu, forsi pirchì all'èbbica, la tècnica di custruzzioni dû pianu nun era stata ancora pirfizziunata.

## Tipi di mudulazzioni
A diffirenza dû clavicèmmalu, lu chianuforti pirmetti la mudulazzioni e misurazziuni dû sonu (dinàmica) 'n:

* Chianìssimu (pianissimo)

* Chianu (piano)

* Menzu forti (mezzoforte)

* Forti (forte)

* Furtìssimu (fortissimo)

## Tipi d chianuforti
Ci sunnu dui tipi mpurtanti di chianuforti:

* urizzuntali:
Lu chianuforti urizzuntali veni usatu principarmenti nta l'urchestri o pâ mùsica di càmmira e è mintutu pi urizzuntali.

* virticali:
lu chianuforti virticali (chiamatu macari "a muru") veni usatu principarmenti pô stùdiu, picchì lu sonu nun è pulitu comu a chiddu urizzuntali e è mintutu pi virticali

Catigurìa:Mùsica
Borgia

* Borgia, cumuni dâ Pruvincia di Catanzaru
* Famigghia Borgia :
:*lu papa Alissandru VI
:*Lucrezzia Borgia.
Gigi Finizio

**Gigi Finizio** (Napuli, 31 di maiu 1965) è nu cantanti, cumpusituri e atturi napulitanu. Lu sò nomu di battèsimu è "**Luigi**".

Forsi hà statu la cchiù giùvini rivilazzioni dâ mùsica, Gigi Finizio accuminciau a scrìviri canzuni nzinu di carusiddu, purtatu ô studiu dô chianuforti a l'itati di cincu annuzzi, a novi anni già avìa passatu l'esami di ammissioni ô SIAE.

Finizio è nu cantanti chi n tanti anni hà cugghiutu li frutti dû travagghiu di quannu era ancora picciriddu e chi lu purtau assai voti nnâ televisioni: *Argento e oro*; *Tandem* e ancora macari nnô mentri dû Carnaluari di Viareggiu, nzinu a jùnciri nni l'anni 1990ini quannu pigghiau lu sò primu cuntrattu discugràficu ccà Fonit Cetra.

Nnô Nuvèmmiru 1994 Finizio participau â silizzioni dû Festival di Sanremo Giovani câ canzuna *Lo specchio dei pensieri* classificànnusi ô primu postu nnâ sizzioni "Cantautura".

Nnô Marzu 2006 participau ô Festival di Sanremo nzèmmula ê "Ragazzi di Scampìa" cô sìngulu *Musica e speranza* arruvànnu 3° nnâ sizzioni "Gruppi". La canzuna, appoi, fu trasmittuta cû successu dê radiu napulitani pi cchiù assai di dui misi.

Finizio, Gigi
Finizio, Gigi
Natale Galletta

**Natale Galletta** (Missina, 14 di aprili 1967) è nu cantanti sicilianu di mùsica napulitana.

Già di l'itati di sei annuzzi addimustra di aviri boni doti vucali e na granni passiuni pâ mùsica, di vèniri macari chiamatu, ancora nicuzzu, pi cantari nni assai festi di chiazza e spittàculi vari.
Lu sò primu discu *Si' 'a vita mia* lu riggistra a dùdici anni e arriva a vìnniri decimila copi nnô giru di na simana.
Natale Galletta di ddu mumentu nun s'hà firmatu cchiù di prodùciri disca novi e li sò canzuni comu *Vurria 'ncuntrarme cu' te*, *Mi son fatto l'amante*, *Innamorati* e *Io te penso* hannu arrinisciutu a cunquistàrisi li cori di migghiara e migghiara di fans.
Nnô 1992 Galletta cu na canzuna dû tìtulu *Quel vestito rosso*, curata di Gigi D'Alessio, rinesci a fàrisi fans macari a Nàpuli.

Attuarmenti è prutagunista nzèmmula cu àutri pupulari cantanti di nu granni spittàculu tiatrali *Napoli canta con...suggestioni sonore*, spummintatu e scrivutu dû maistru Giuseppe Vessicchio.

## Liami esterni

*Situ Ufficiali

Galletta, Natale
Galletta, Natale
Timpulata

La **tumpulata** è n'azziuni fatta cu la manu pi curpiri na pirsuna. Veni chiamata **timpulata** picchì veni dunata pi curpiri nta fazza, vicinu a la timpia.

Veni chiamata macari Jangata, Manata, Pammata, Scòppula.

## Azzioni simigghianti
*Cuzzata

Catigurìa:Cosi
Catigurìa:Cumpurtamentu umanu
Catigurìa:Azzioni umani
Catigurìa:Sucità
Cappa

La **cappa** è nu granni mantellu cu cappucciu, nnussatu anticamenti speci di nòbbuli, cavaleri o riliggiusi.

Catigurìa:Nnumenti
Mariularìa

La **mariularìa** è l'èssiri mariolu, o n'azzioni, nu cumpurtamentu di mariolu.

Catigurìa:Malavita
Catigurìa:Cumpurtamentu umanu
Mari

Lu **mari** è lu nzemi di l'acqui salati ca circùnnanu li terri emersi e custituìscinu circa li setti dècimi dâ superfici turrestri, carattirizzati di varia prufunnitati, cuncintrazzioni salina e timpiratura superficiali.

Catigurìa:Giugrafìa
Catigurìa:850 palori siciliani di basi
Mantellu

Lu **mantellu** è nu nnumentu maschili e fimminili, di tagghiu a rota, privu di mànichi, spissu cu cappucciu, di nnussari susu li vestiti, appuiatu supra li spaddi e chiusu ntornu a lu coddu.

Si porta ncapu a li vistita pp'addifènnirisi di lu friddu, di la chiuvuta o di lu ventu. Anchi siddru nni lu passatu fu usatu assà, ora non si usa cchiù.

### Tipi di mantelli
* Tabarro
* Mackintosh
* Kalasiris
* Burnus
* Frock coat

## Talìa puru
* Paltò

Catigurìa:Nnumenti
Maregnu

**Maregnu** pò rifiriri a:
*na munita antica: Maregnu (munita)
*na munita antica francisa: Maregnu (munita francisa)
Maregnu (munita)

Lu **maregnu** è n'antica munita d'oru di venti franchi, p'asempiu lu maregnu belga.

Catigurìa:Muniti
Catigurìa:Storia
Catigurìa:Ecunumìa
Maregnu (munita francisa)

Lu **maregnu** è n'antica munita napuliònica (francisa) di venti franchi cuniata ntô 1803.

Catigurìa:Muniti
Marranzanu

Lu **marranzanu** (macari mariolu o ngannalarruni) è nu strumentu musicali nicu, custituitu di nu supportu a ferru di cavaddu (arcu mitàllicu curbu) rìggidu, di diàmitru variàbbili 'ntra li 4 e li 7 cintìmitri, a cui è fissata na suttili làmina d'azzaru (linguetta mitàllica) ca veni fatta vibbrari cu nu ìditu appuiannu lu supportu a li denti. 

Stu strummentu, ca s'arritrova ntê tradizzioni musicali pupulari nun sulu dâ Sicilia, ma puru di diversi populi (in particulari 'n Europa miridiunali e 'n Asia), è unu dî cchiù antichi dû munnu. È nu strummentu musicali tìpicu di la mùsica folclurìstica 'n gèniri. In Sicilia lu marranzanu è tipicu di la mùsica folclurìstica siciliana e è usatu, 'n particulari, pî tarantelli e comu accumpagnamentu pi canzuna.

Cchiù ricentimenti lu strummentu è usatu puru nta l'arranciamenti di mùsica pi film western o di mùsica rock (*The guns of Brixton* dî Clash).

Catigurìa:Strumenta
Catigurìa:Folklori sicilianu
Catigurìa:Sicilia
Catigurìa:Mùsica

Catigurìa:Folklori
Catigurìa:Mùsica
Marrò

Lu culuri **marrò** è unu di li culura di lu spettru chi l'omu arrinesci a vidiri, ma nun è un culuri diversu di l'aranciuni, ma sulu n'aranciuni cchiù picca luminusu. Pi stu mutivu, si nuatri taliamu l'arcubalenu, lu marrò non lu videmu, picchì non si pò rigulari la ntinzitati dâ luci dû suli, rispunzàbbili di lu stissu arcubalenu.

La cumpusizzioni dû spettru di n'aranciuni e di nu marrò, pò èssiri la stissa, tutti dui li culura ponnu aviri nu spettru monocrumàticu e macari cu cchiù cumpunenti. Nti tutti dui li casi, si vènunu calati sulu la ntinzitati di unu o di chiossai cumpunenti ( senza canciari la tinta e mancu la saturazzioni ) l'arancioni addiventa marrò.

Lu nomu di stu culuri, veni di lu nomu dê castagni, ca sunnu di stu culuri, è picchissu è n'aggittivu ndiclinàbbili, zoè la palora marrò arresta sempri la stissa, senza canciari dô singulari ô plurali.
Marpiuni (pirsuna furba)

Lu **marpiuni** è na pirsuna furba e scaltra, capaci d'apprufittari d'ogni situazzioni vurgènnula a propiu vantaggiu.

Catigurìa:Rolu
Marteddu

Lu **marteddu** (pl: martedda) è n'attrezzu custituitu di na mazza mitàllica nica, munita di nu foru ntô quali è ntroduciutu nu mànicu di lignu, usatu pi bàttiri, picchiari, rùmpiri, cunficcari, ecc. Li scarpari e àutri artiggiani ùsanu pi travagghi di pricisioni nu **martidduzzu**, chi è nu martèddu di diminsioni cchiù nichi.

Catigurìa:Attrezzi
Catigurìa:850 palori siciliani di basi
Gangularu

Lu **gangularu** (**angularu** o **jancularu**) è ogniduna dî dui furmazzioni òssii cullucati ntâ parti nfiriuri dâ facci e distinati a accògghiri li denti. 

Lu tèrmini «masciddi», «masciddaru» o *mascidda nfiriuri* si pò usari pi rifiriri â struttura d'ossu chi circunna la vucca.

La palora mascidda veni dû latinu:  *maxilla*.

La palora «gangularu» (o angularu; jangularu; vangularu e jancularu) si rifirisci chiutostu â mascidda nfiriori.  Sta palora veni dû tudiscu:  *wango*, chi signìfica fussetta o jargia.  Cci nn'è forsi dû ncruci cû grecu:  *màgoulon*, chi significa la stissa cosa.

Quannu la mascidda è grossa, veni chiamata mascidduna.

## Ntâ littiratura siciliana
Di *[[Don Chisciotti e Sanciu Panza]]* di Giuvanni Meli:
:"Ahi! Signuri, Signuri", ci rispusi
:Sanciu, a cui si sbattìa lu gangularu;

## Talìa macari
* Mascidda
* Masciddaru

## Rifirimenti


Catigurìa:Anatumìa
Màscara

La **màscara** (dû latinu "màscara" o dû spagnolu "máscara") è na rapprisintazzioni plàstica di na facci o di nu mussu d'armali, di matiriali vari (cartapesta, plàstica, lignu, ecc.), cu purtusa n currispunnenza di l'occhi, dû nasu e dâ vucca, usata pi contraffàciri la facci a scopu schirzusu, di spittàculu, rituali, ecc.

La palora siciliana **mascarazza** è usata, 'n modu dispriggiativu, pi na màscara.

Catigurìa:Mminzioni umani
Catigurìa:Cosi
Masculazzu

**Masculazzu** pò rifiriri a:
*na sprissioni dispriggiativa pi nu màsculu: Masculazzu (sprissioni dispriggiativa)
*nu màsculu granni: Masculazzu (màsculu granni)
Massarìa (cascina)

La **massarìa** è nu cumplessu di fabbricati adibiti a stadda, abbitazzioni, pagghialora e magazzini, a li voti disposti ntornu a nu curtigghiu cintrali.

Catigurìa:Lochi
Mataciuni

Lu **mataciuni** è nu cavettu pi ligari li vili. E' ognidunu di li cavi nichi ca, fissati ê vili, sèrvinu a sustinìrili o a sirràrili.

Catigurìa:Navicazzioni
Mastru (articianu)

Lu **mastru** è n'articianu o n'upiraru spicializzatu dû quali addipènninu àutri travagghianti nun spicializzati.

Catigurìa:Cosi
Catigurìa:Prufissioni
Matarazzu

Lu **matarazzu** è nu tipu di saccu di tila rittanculari chinu di lana o d'àutru matiriali sòffici. E' cusutu a li lati e è trapuntatu. Si stenni supra lu chianu di lu lettu pi fauriri lu sonnu e lu riposu.

Catigurìa:Mminzioni umani
Màsculu

[thumb|100px|Simmùlu di [Marti, lu ddiu di guerra.]]

Lu **màsculu** è n'èssiri umanu adurtu di sessu maschili, l'oppostu di fìmmina.

Catigurìa:Rolu
Parrastra

La **parrastra** è la nova muggheri di n'òmanu rispettu a li figghi d'iddu avuti nta nu pricidenti matrimoniu.

Catigurìa:Famigghia
Spusalizziu

Lu **spusalizziu** è la cirimonia di matrimoniu. E' videmma la prumissa di matrimoniu.

Catigurìa:Azzioni umani
Matrimoniu

Lu **matrimoniu** è l'unioni di n'òmminu e di na donna ca si mpègnanu, davanti a n'auturitati civili o accrisiàstica, a na cumpreta cumunioni di vita ntô rispettu di li ricìpruci dritti e duviri.

Catigurìa:Azzioni umani
Varra

La **varra** è n'asta di mitallu, di lignu o d'àutri matiriali. Na varra è na sorta di mazza grossa.

In gergo campano, per varra si intende l'organo genitale maschile 
pompato ai limiti della sopportazione fisica (wua! tenghe' 'na varra 'e sta mánera "anima del purgatorio! sono troppo eccitato")

Da citare anche "Gnummavarra" (inchioda la varra) un personaggio fittizio, perennemente eccitato, partorito dalla geniale penna di  Gruossman.

Catigurìa:Cosi
Catigurìa:Armi
Mazzareddu (larva acquàtica)

Lu **mazzareddu** è na larva acquàtica di l'anfibbi, cu corpu ovoidali, senza distinzioni tra truncu e testa, e cuda allungata ca, duranti la metamòrfusi, va scumparennu dû tuttu.

Catigurìa:Armali
Mazzareddu (mazza nica)

Lu **mazzareddu** è nu vastuni curtu e ribustu nicu usatu speci pi dari corpi. E' na sorta di mazza nica.

Catigurìa:Cosi
Mataffu

**Mataffu** pò rifiriri a:
*na mazza di ferru: Mataffu (mazza di ferru)
*nu strumentu di lignu: Mataffu (strumentu di lignu)
Maduni

Lu **maduni** è nu pruduttu latirizziu, speci n forma di parallilipìpidu, usatu comu matiriali pi custruzzioni edilizzi.

Catigurìa:Cosi
Mazza

La **mazza** è nu vastuni curtu e rabbustu usatu speci pi dari corpi e, n passatu, comu n'arma d'uffisa.

Catigurìa:Cosi
Catigurìa:Armi
Midagghia

La **midagghia** è nu dischettu mitàllicu ricanti supra li dui facci figuri o iscrizzioni, cuniatu ô scopu d'arricurdari na pirsuna o n'avvinimentu particulari. E' macari n'onurificenza cuncessa a militari pi atti di valuri n cummattimentu o a citatini privati pi mèriti cìvici.

Catigurìa:Cosi
Catigurìa:Sucità
Mèdicu

Lu **mèdicu** è cu pràttica la midicina avennu uttinutu lu tìtulu accadèmicu e l'abbilitazzioni a l'asircizziu dâ prufissioni.

Catigurìa:Prufissioni
Catigurìa:850 palori siciliani di basi
Pumu

Lu **pumu** èni un fruttu di manciari dû pedi di pumu di furma abbersu sfèrica e cummigghiatu di na scorcia fina di culuri differenti a sicunna dî varitati, cu purpa janchinusa, duci o a li voti aghira.

## Talìa macàri

* Pumu (simmulismu)

Catigurìa:Frutta
Catigurìa:850 palori siciliani di basi
Punica granatum

Lu **Punica granatum** (chiamatu "granatu" o "ranatu" 'n Sicilia) è n'àrvulu cu rami spinusi e ciuri russi, e ca pruduci granati.

Catigurìa:Chianti
Granatu (fruttu)

Lu **granatu** è lu fruttu dû granatu (àrvulu), custituitu di nummirusi simenzi cummistìbbuli di culuri russu rubbinu e di sapuri acìdulu, racchiusi nta nu nvòlucru sfèricu e curiàciu. 

Catigurìa:Frutta
Milinciana

La **milinciana** (o **mulinciana** o **mulunciana** o **mirinciana**) è n'urtaggiu di forma allungata o uvuidali, cu scorcia viulàcia lucenti, ca si cucina n vari modi. N'usu assai làricu si nni fa ntâ cucina siciliana.

## Pasta câ mulinciana - Pasta alla norma

La mulinciana è nu ncridienti nicissariu pi fari la "pasta câ mulinciana" tìpica ntâ cucina catanisa (ribattizzata "pasta alla norma" pi unuri di Vincenzu Bellini). Idda si fà accussì: sàusa di pumadoru friscu cu l'agghiu, mulinciana tagghiata a feddi e fritta, ricotta salata grattata "a tinchitè" (zoè 'n granni quantità).

Catigurìa:Ortaggi
Catigurìa:Cucina siciliana
Fangu (melma)

Lu **fangu** è la terra ntrisa d'acqua e appiccicusa, ca s'attrova supra lu funnu di cursi d'acqua o è dipusitata dî chini dî ciùmira.

Catigurìa:Cosi
Catigurìa:Ciumi
Cumpunenti

**Cumpunenti** pò rifiriri a:
*lu membru di na famigghia: Cumpunenti (membru di na famigghia)
*cu fa parti d'un gruppu: Cumpunenti (cu fa parti d'un gruppu)
Parti

**Parti** pò rifiriri a:
*na frazzioni: Parti (frazzioni)
*nu membru dû corpu umanu: Parti (dû corpu umanu)
Cumpunenti (membru di na famigghia)

La **cumpunenti** è ogniduna dî pirsuni ca custituìscinu na famigghia.

Catigurìa:Famigghia
Catigurìa:Rolu
Cumpunenti (cu fa parti d'un gruppu)

La **cumpunenti** è cu fa parti di nu gruppu, speci ricuprennu un rolu spicìficu.

Catigurìa:Sucità
Catigurìa:Rolu
Parti (dû corpu umanu)

La **parti** è nu membru (dû corpu umanu), zoè ogniduna dî parti nta cui s'artìcula lu corpu di l'omu.

Catigurìa:Anatumìa
Parti (frazzioni)

La **parti** è ogniduna di li frazzioni o di l'elementi n cui pò èssiri suddivisu o scumpostu nu nteru.

Catigurìa:Cosi
Sociu

**Sociu** pò rifiriri a:
*cu partècipa a na sucitati: Sociu (sucitati)
*la pirsuna di n'assuciazzioni: Sociu (assuciazzioni)
Sociu (sucitati)

Lu **sociu** è cu partècipa a na sucitati cu finalitati ecunòmichi.

Catigurìa:Rolu
Catigurìa:Ecunumìa
Citatinu

Lu **citatinu** è cu campa ntâ na citati. E' lu mèmmiru di na citati.

Catigurìa:Pulìtica
Catigurìa:Rolu
Cazzu

**Cazzu** n'esprissioni vulgari ca ìnnica lu peni, l'òrganu ginitali maschili. Sta sprissioni è assai sìmili a chidda ca si usa ntâ pinìsula italiana. Na sprissioni sinònima, assai usata n sicilianu è minghia fratè

Chest'espression è usata pe indicà solitament rabbia o cazzo

Catigurìa:Anatumìa
Minnicu

Lu **minnicu** è chiddu ch'è custrittu a minnicari pi putiri campari. 

Po significari macari dannificu 

Catigurìa:Rolu
Mènzula

La **mènzula** (forsi dû spagnolu "ménsula") è nu chianu urizzuntali, speci di forma rittanculari, ca veni fissatu â pareti e servi a sustèniri uggetti, suppillèttili, libbra, ecc.

Catigurìa:Cosi
Varvarottu

Lu **varvarottu** è la parti nfiriuri dâ facci, situata ô di sutta dû labbru nfiriuri e currispunnenti â parti midiana dâ mannìbbula.

Catigurìa:Anatumìa
Minzogna (buggìa)

La **minzogna** è n'affirmazzioni, ginirarmenti di nun gravi purtata, dilibbiratamenti cuntraria â viritati.

La **minzogna** è macari n'affirmazzioni cuntraria a zocchi è o si cridi currispunnenti â viritati, prununzata cu la ntinzioni di ngannari, cu fini marvaggi.

Catigurìa:Cosi
Catigurìa:Cumpurtamentu umanu
Maravigghia (sintimentu)

La **maravigghia** è nu sintimentu vivu e mpruvvisu di stupuri e di surprisa suscitatu di pirsuni, cosi o eventa ca pàrinu novi, straurdinari o nattisi.

Catigurìa:Sintimenti umani
Maravigghia (cosa)

La **maravigghia** è na cosa, na pirsuna, n'eventu ca sùscita stupuri pi la sò eccizziunalitati o ammirazzioni pi la sò biddizza. P'asempiu: Li setti maravigghi dû munnu.

Catigurìa:Cosi
Mirciarìa

La **mirciarìa** è lu nigozziu ca vinni artìculi di lu cùsiri, furnituri pi sarturìi, filati e abbigghiamentu ìntimu.

Catigurìa:Lochi
Mèritu

Lu **mèritu** è l'èssiri dignu, l'aspirari a n'arricanuscimentu, na lodi o nu castìu.

Poti èssiri macari giusta ricumpenza, speci murali.

Catigurìa:Cosi
Merru

Lu **merru** è n'aceddu (dû gèniri Turdus mèrula) dû versu miludiusu, lu cui màsculu è carattirizzatu di piumaggiu nìuru lùcidu e pizzu giarnu e la fìmmina di piumaggiu marruni griggiastru e pizzu brunu.

E' diffusu n tutta l'Eurasia, ca poti èssiri migraturi ma stanziali n Italia. E' carattirizzati dû nidificari ntê pressi dî casi e manifistari scarsa timidizza ntê cunfrunti di l'omu. E' assai cumuni ntê vòschira, ntê jardina e ntê turrena curtivati.

Catigurìa:Aceddi
Cuppinu

Lu **cuppinu** è na grossa cucchiara speci di mitallu, di forma cchiuttostu ncavata e furnita di longu mànicu, usata n gèniri pi travasari civi lìquidi o crimusi d'un ricipienti a n'àutru.

La palora è la forma diminutiva dû latinu: *cuppa*, chi signìfica «coppa».

## Rifirimenti
* Salvatore Giarrizzo, *Dizionario Etimologico Siciliano*, Herbita Editrice.

Catigurìa:Mminzioni umani
Mitati

La **mitati** è ogniduna dî dui parti agguali ca nzèmmula fòrmanu nu nteru.

Catigurìa:Quantitati
Catigurìa:Cosi
Tirraggeri

Lu **tirraggeri** è cu pigghia n affittu un tirrenu cu cuntratu di tirraggiarìa (tirraggiu).

Catigurìa:Rolu
Tirraggiu

Lu palora **tirraggiu** è, nta arcuni zoni di l'Italia miridiunali (Cusenza, Reggiu di Calabria, Sicilia dû Nord, ecc.), la dinuminazzioni cunzuitudinaria di l'affittu d'un tirrenu a curtivazzioni diretta cu canuni n natura, ditirminatu n misura fissa, nnipinnentimenti dî risurtati dâ pruduzzioni. E' un cuntrattu n usu n tirritori a curtivazzioni stinziva, ca cunzenti la missa a curtura d'appizzamenti a rinnimentu marginali e è nurmalmenti limitatu â durata dâ curtura (n gèniri, ciriali) e comu è gghiè nun sùpira l'annata agraria.

La palora "tirraggiu" veni dû francisi anticu "terrage" e è usata pi na tirraggirìa (dû francisi anticu "terragerie", puru dirivatu di "terrage"). 

Catigurìa:Calabbria
Catigurìa:Agricultura
Meli

*Siddu stati circannu lu scritturi omònimu, jiti [[Giuvanni Meli|ccà]]*
thumb|right|205px|Pani cû meli
Lu **meli** è na sustanza zucchirina elabburata di li lapi, di cunzistenza denza e viscusa e culuri variàbbili dû giarnu pàllidu a lu brunu russizzu, usatu comu alimentu o n farmacìa comu eccipienti e edurcuranti.
## Cibu di li Dei

Ntâ mituluggìa cràssica lu **meli** veni nnicatu comu lu *cibu di li dei*, cuncessu ê murtali pi cunfurtàrili dê difficultati, dî duluri, dê provi dô vìviri di tutti li jorna. 
Attraversu li diversi civirtati (aggizziani, babbilunisi, rumani e indù), lu meli tramannau macari li sò *puteri midicinali*: ogni meli purtau cu iddu nun sulu li carattirìstichi dû sò tirritoriu d’urìggini, ma macari li sò spicìfichi prupità curativi.

## Tipi di meli e prupità
* **Acacia**: magnìficu pi scanciàrilu cô zùccuru senza canciari lu gusto propiu dê vivanni. Tanticchia lassativu, è assai bonu contru li rritazzioni dâ gola. 

* **Agrumi**:apprizzatu pi ducificari lu the friddu e li sprimuti d’aranci, è nu tranquillanti ntê casi di nzonnia. 

* **Castagnu**: riccu di sali minirali, ferru 'n particulari, favurisci la circulazzioni dû sangu. E’ bonu comu ricustituenti e carma la tussi. 

* **Corbezzulu**: havi prupità diurètichi e è n'òttimu antisètticu. 

* **Eucaliptu**: pirfettu comu ducificanti ntê limunati, havi prupità barsàmichi ùtili pi cummàttiri riffriddaturi, brunchiti e raucèdini. Antisètticu dê vii dâ rispirazzioni. 

* **Girasuli**: cunzigghiatu comu antinivràrgicu, diurèticu e astringenti; afficaci ntê casi di malatìi nfruenzali pi la sò carattirìstica di frebbrìfugu. 

* **Lupinedda**: enirgèticu, favurisci l’attivitati fìsica. 

* **Mulata d'abbeti**: antisètticu dê vii rispiratorî, veni usatu 'n casu di brunchiti e faringiti. 

* **Melata di metcalfa**: havi granni prupità antibattèrichi e è n'òttimu antianèmicu, nnicatu pi li spurtivi. 

* **Rododentru**:è bonu pâ cura di brunchiti e pê spitittati. 

* **Sudda**: afficaci comu diurèticu. 

* **Taràssacu**: nnicatu pi l'artreti o pi cu hà affruntari sporzi ntensi. 

* **Tigghiu**: òttimu pi cummàttiri la nzonnia, nirvusismu e duluri di testa. 

* **Trifogghiu**: è bonu pî spurtivi.

## Li rimedî di l'antichi

* **Latti e Meli**:pâ rifriddatura, aiuta a carmari lu mali di gola e la tussi, favurisci lu sciugghimentu dû catarru. Pi la priparazzioni sciògghiri meli a piaciri ntô latti càudu. Oppuru, sulu pi l'adurti, sciògghiri nta na tazza di latti dèbbitu 50 gr. di meli di eucaliptu e juncìricci tanticchia di brandy o cognac.  

* **Acqua e Meli**: Pi disintussicari lu fìcatu sciògghiri na para di cucchiara di meli nta nu bicchieri d’acqua càuda prima di cuccàrisi. Aiuta macari a pigghiari sonnu.Pi diggiriri dopu manciari, nta menzu bicchieri d’acqua dèbbita  sciògghiri nu cucchiarinu di meli a piaciri e juncìrici lu sucu di menzu limuni.Pi li gargarìsimi sciògghiri nta nu bicchieri d’acqua unu/dui cucchiara di meli a piaciri. E’ nu rimediu anticu contru l’abbassamentu dâ vuci e la raucètini.

Catigurìa:Midicina
Catigurìa:Cucina
Catigurìa:Cosi duci
Migghiu

Lu **migghiu** (pl: migghia) è n'unitati di misura di lunghizza n usu già n Roma antica, di valuri variàbbili a secunna di li tèmpura e di li lochi. Ôi lu migghiu tirrestri currispunni a circa 1609 metri. Lu migghiu marinu currispunni a 1852 metri.

Catigurìa:Unitati di misura
Catigurìa:850 palori siciliani di basi
Panicum miliaceum

Lu **Panicum miliaceum** (chiamatu "scagghiola" 'n Sicilia) è na chianta erbàcia ànnua di lu gèniri *Panicum* origginaria di l'Asia urintali, cu fogghi làrichi e pilusi e nciuriscenzi a pannocchia. Vari chianti dâ famigghia dî Graminacee vennu macari chiamati d'accussì.

Catigurìa:Chianti
Ausa

La palora siciliana **ausa** (di l'àrabbu "khalisah" ca signìfica "la megghiu, l'eletta") è usata pi na cosa ch'è supiriuri a l'àutri cosi, zoè ch'è megghiu di l'àutri cosi. Ntâ zona di Palermu, c'è macari nu locu ca si chiama Kalsa (o "Ausa" ntâ parrata lucali) e c'havi la stissa orìggini àrabba di la palora siciliana.

Catigurìa:Cosi
Pirrera (scavu)

La **pirrera** è nu scavu pâ strazzioni di matiriali rucciusu, torba, speci quannu lu matiriali di stràiri è juncìbbuli dirittamenti dû sternu.

Catigurìa:Nnustria
Catigurìa:Lochi
Pirrera (minera)

La **pirrera** è nu jacimentu a celu apertu o n prufunnità, di cui si stràinu minirali ùttuli.

Catigurìa:Nnustria
Minchiunarìa

**Minchiunarìa** pò rifiriri a:
*n'attu o na palora di minchiuni: Minchiunarìa (attu o palora di minchiuni)
*na minchiunatura: Minchiunarìa (minchiunatura)
Petturrussu

Lu **petturrussu** è n'aceddu nicu, dû gèniri *Erithacus rubecula*, sìmuli a lu pàssiru cu na macchia russa ca cummigghia lu pettu e la gola. E' diffusu n Europa (assai cumuni n Italia), e nta l'Àfrica sittintriunali e nta arcuni paisi asiàtici. St'aceddu nidìfica ntê cavi di l'àrvuli o ntê cispugghi futi. Lu petturrussu è n'aceddu di pilu scuru d'arreri e russu 'n pettu. S'arricampa quannu scinni lu friddu, prima d'accuminciari lu mmernu. S'addiverti a banzichiari nta lu chianu, davanzi la porta, zicchiannu mùddichi di pani, oppuru scavacchieddi.

## Àutri noma siciliani

St'aceddu veru cumuni è canusciutu puru sutta sti noma siciliani: Za pitricchiu (o zapitricchiu, zza pitricchiu, zzapitricchiu), za patricchiu (o zza patricchiu, zapatricchiu, zzapatricchiu), pettirrussu, e petturussu.

Catigurìa:Aceddi
Ferruvìa tranzasiàtica

La **ferruvìa tranzasiàtica** (CATRAME) è nu prucettu pi criari nu sistema di ferruvìi cumpretu pi traspurtari merci tra l'Europa e l'Asia. Lu CATRAME veni diriggiutu dâ Cummissioni Ecunòmica e Suciali dî Nazzioni Uniti pi l'Asia e lu Pacìficu (UNESCAP). Lu prucettu fu accuminzatu nni l'anni 60, cû scopu di furniri un culligamentu ferruviàriu cuntìnuu di 8.750 migghia (circa 14.000 chilòmitri) tra la Singapura e Custantinòpuli, Turchìa; facirmenti vèninu d'appressu culligamenti cu l'Europa e cu l'Àfrica. 

D'urìggini li menzi di trasportu di cummerciu nta ssi banni nun èranu assai sviluppati e dunca lu prucettu vinni prumittutu pi ridùciri significativamenti lu tempu e li costi di trasportu tra l'Europa e l'Asia. Lu prugressu dû sviluppari lu CATRAME fu addimuratu dî mpidimenti pulìtici e ecunòmici duranti l'anni 60, l'anni 70 e ô partiri di l'anni 80. 

Câ cunchiusioni dâ verra fridda e câ nurmalizzazzioni dî rapporti tra arcuni paisi, lu quatru pâ criscita dâ riti si migghiurau. Lu CATRAME vinni mmagginatu câ pussibbiliati d'accumudari la criscimogna enormi ntô cummerciu ntirnazziunali tra li nazzioni Eurasiàtichi e facilitari li muvimenti aumintati dî merci tra ssi paisi. 

Na granni parti dâ riti ferruviaria già asisti, puru siddu quarchi difettu significativu cci arresta. Na disfida granni si tratta dî diffirenzi 'n càlibbru dâ linia attraversu l'Eurasia. Cci nni sunnu quattru càlibbri diffirenti (chi misùranu la distanza tra li roti). Pâ maggiur parti lu CATRAME nun avissi a canciari li càlibbri nazziunali; li facilitati miccanizzati ponnu spustari li ricipienti di trasportu di nu trenu versu a l'àutru chi havi lu càlibbru giustu.

Catigurìa:Ferruvìi
Catigurìa:Asia
Surimi

Cu lu tèrmini **surimi** (擂り身) s'ìnnica un pruduttu cumpostu essinziarmenti di purpa di pisci di Mirluzzu (ginirarmenti *Alaska Pollack*) e carboidrati cunfizziunatu solitamenti n cilindretti culurati aranciuni e janchi furmati a vari strati di sfogghia di purpa di pisci arrutuliata e tinuta nzèmmula di addinzanti di tipu alimentari. 

## Priparazzioni di l'alimentu

La purpa di pisci veni pulita, capuliata e prissata e succissivamenti addizziunata cu polifosfati e zùccari. Lu surimi nurmarmenti veni utilizzatu p'imitari la purpa di crustàcii, ma attuarmenti è prisenti supra li mircati n diversi formi e sapuri (a vastuneddu, a sfogghia arrutuliata, ecc...). Una dî carattirìstichi dû surimi è d'èssiri n'alimentu particularmenti riccu di pruteini e pòvaru di grasci ma cchiuttostu nzapuri. Pi ovviari a chistu, veni spissu addizziunatu cu cunzidirèvuli quantitati di sali, ca pò fàrilu contrainnicati pi l'ipertesi o pi cu soffri di patoluggìi rinali.

Surimi
Rubbertu Baggio

**Rubbertu Baggio** fu nu jucaturi di palluni talianu, nascìu a Caldogno (VI) lu 18 di Frivaru di 1967. Jucau cu L.R.Vicenza, Fiorentina, Juventus, Milan, Bologna, Inter, Brescia e cu Nazziunali. Finìu di jucari ntô 2004.

Baggio, Rubbertu
Baggio, Rubbertu
Baggio, Rubbertu
Sculopi

Li **Sculopi** sunnu na cungrigazzioni cliricali cattòlica. 
 
L'òrdini cliricali havi statu funnatu di San Giuseppe Calasanzio, nta lu 1597 e nta lu 1622 havi statu arricanusciutu di la Cresia commu Òrdini di li *Chìrici Rigulari Pòviri di la Matri di Diu di li Scoli Pii*. Lu Calasanziu detti vita a n'attivitati aducativa d'ispirazzioni cristiana, ma nun cunfissiunali. Aperta a l'abbrei, a li quali nun prupunìa la cunvirsioni. La sò scola pupulari e ntigrali era gratùita.

San Giuseppe Calasanzio agghiunci a li tri voti tradizziunali (castitati, puvirtati e obbidienza) nu quartu votu, chiddu di la particulari attinzioni nta l'aducazzioni di li bammini pòviri. Vosi appoi ca st'òpira fussi attuata suprattuttu attraversu lu ministeru sacirdutali. L'òrdini tutt'ora cura e addiriggi lu cchiù anticu culleggiu di scoli pupulari: lu Nazzarenu di Roma, funnatu di lu stissu Calasanziu.

Nta la primavera di lu 1597, lu Calasanziu, mèmmiru di la Cunfratèrnita di li Dòdici Apòstuli, visitau lu quarteri di Trasteviri a Roma e nta la parrocchia di Santa Dorotìa aprìu na scola parrucchiali nica, l'ispirau lu statu di abbannunu e ngnuranza di li bammini. Chidda scola addivinni lu nizziu di li Scoli Pii. Li giùvani chi s'uniru a iddu nta lu cursu di li anni diciseru d'emèttiri voti e di arriunìrisi 'n cumunitati. La Cresia l'appruvau commu Cungrigazzioni nta lu 1617 e commu Òrdini cu nu votu spicìficu nta lu 1622.

*"Lu carisma calasanzianu si manifistau prugrissivamenti e vinni appruvatu di la Cresia commu na missioni aducativa cristiana distinata a bammini e giùvani, cunnivisa nta na cumunitati di vita riliggiusa e svota di pirsuni cunzacrati a Diu, di prifirenza sacirdoti"*.
L'òrdini fu sciotu pi disideriu di li Gesuiti, 'n quantu li soi adepti vinìa cunzidirati troppu sèmprici nta lu sò abbigghiamentu, ma doppu circa nu lustru fu arriauturizzatu di papa Piu IX. 

Finu a la morti, lu Calasanziu prumussi l'espanzioni di la Cungrigazzioni e nzistetti sempri nta li tri carattirìstichi: 
* dari priurità a l'aducazzioni finu di la nfanzia, 
* a l'aducazzioni di li pòviri,
* a l'aducazzioni a la pietati cristiana.

Catigurìa:Riliggiuni
Quarteri

Lu **quarteri** era ognidunu di li quattru sitturi ntâ cui èranu suddivisi tanti citati medievali.

Catigurìa:Mediuevu
Disideriu

Lu **disideriu** è nu ntenzu motu di l'ànimu ca spinci a vuliri attèniri o rializzari quarchiccosa ca si cunzìddira nu beni.

Catigurìa:Cosi
Piatati

thumb|La pietà di Michilancilu.
La **piatati** è nu sintimentu di cumpassioni, participazzioni e sulidaritati pi la suffirenza o la nfilicitati di l'àutri.

Ntî la cultura uccidintali la pietà ha statu rapprisintata ntî òpiri scultorii di na certa mpurtanza, specia carattiri riliggiusu, comu la cèlibbri *Pietà* di Michelàncilu.

Catigurìa:Sintimenti umani
Puvirtati

La **puvirtati** è lu statu di cu versa n cunnizzioni di gravi disaggiu ecunòmicu, di ristrittizza.

Catigurìa:Fatti
Catigurìa:Puvirtati
Cungrigazzioni

La **cungrigazzioni** è n'assuciazzioni di làici, fidili o chièrici cu fini riliggiusi, assistinziali, aducativi, ecc.

Catigurìa:Riliggiuni
Catigurìa:Sucità
Kalkara

**Kalkara** (o **Il-Kalkara**) è na nica citadina di Malta cu na pupulazzioni di 2.871 abbitanti.

Lu nomu veni dû maltisi, e è la traduzzioni di *furnaci*, datu ca nnô paisi è prisenti dê tempi dê rumani na furnaci di càuci.

## Lijami sterni
*Cunzigghiu Lucali

Catigurìa:Cumuna di Malta
Santa Venera (Malta)

**Santa Venera** è na citadina di Malta cu na pupulazzioni di 6.087 abbitanti (Nuv.2005). S'attrova nnâ zona di *Outer Harbour*.
Li cchiù antichi fabbricati di Santa Venera sunnu l'acquidottu e la *Casa Leone*, custruiuta dê cavaleri uspitaleri.

## Liami Esterni
* Santa Venera Online

Catigurìa:Malta
Pembroke (Malta)

thumb|Pembroke

**Pembroke**, la citadina funnata cchiù ricentimenti a Malta, è situata ntâ costa nord-est di l'ìsula e havi na pupulazzioni di 2.916 abbitanti distribbuiuti ntî 2,3&nbsp;km². A urienti c'è *Paceville*, lu distrittu nutturnu di Malta. A sud-est c'è San Julian's e la zona risidinziali di Swieqi chi s'attrova cchiù a sud.

## Lijami sterni
* Cunzigghiu Lucali
* Scòla Ntirnazziunali Verdala

Catigurìa:Cumuna di Malta
San Julian's

**San Julian's**('n lingua maltisa **San Ġiljan**) è na cità di Malta situata ntâ costa, a nord dâ capitali Valletta, canusciuta pô turismu basta 'n capu a lucali nutturni e risturanti accintrati ntâ zona di *Paceville*.

## Storia
Prima dû 1800 la zona oi divintata San Julian's era praticamenti diserta, eccettu lu *Spinola Palace*, la vecchia cresia e quarchi casa dê piscatura dâ zona.

Nunustanti chistu ntâ zona di Mensija vìnniru attruvati tracci di carri c'acchiànanu a l'Etati dû Brunzu, nnô distrittu di Tal-Ballut (nnô situ unni ora c'è la *Cappella del Convento del Sacro Cuore*) vìnniru idintificati tombi chi acchiànanu a l'itati rumana e a ta' Cieda, unni oi è situata Triq il-Korvu (Kappara), vìnniru attruvati ruini di na turri rumana e di na zona di sippillimentu saracenu.

## La Vecchia Parrocchia

Custruiuta nnô 1580 vinni didicata a San Giulianu; 'n sècutu (nnô 1593) essennu troppu nica, vinni nteramenti ricustruiuta e di novu nnô 1730 quannu vinni abbiata 'n terra e dû novu jisata.
Li dicurazzioni capitulari arristaru pirò chiddi urigginari. Di l'ùritimi ricerchi arrisurta ca la cresia vinni visitata nnô 1601 dû vìscuvu Tommaso Gargallo. N'àutra ristrutturazzioni vinni fatta nnô XIX sèculu, quannu la cresia divinìu ufficiarmenti na parrocchia.

## Lu Santu Patronu

La cità pigghia lu nomu dû Santu Patronu, San Giulianu, canusciutu macari cô nomu *Giulianu lu pòviru* o *Giulianu Uspitaleru*. Prima dâ riforma dû Calinnariu dê Santi a San Giulianu era addidicatu lu 27 di jinnaru; oi veni fistiggiatu nveci lu 12 di frivaru, cû tuttu chistu ntê tradizziunali festi maltisi veni fistiggiatu ntî l'ùrtima dumìnica di austu nzèmula a l'àutri cilibbrazzioni dû pirìudu.

Catigurìa:Malta
Safi (Malta)

**Safi** (o **Ħal Safi**) è nu paisi di 1.948 abbitanti situatu a sud-est di Malta, ô quantu a Birżebbuġa.

## Liami Esterni
*Cunzigghiu Lucali

Catigurìa:Malta
Birżebbuġa

**Birżebbuġa** (canusciuta macari comu **Birzebbugia**) è na cità di quasi 8.000 abbitanti situata ntâ *St.George Bay* (*Baia di Santu Giorgiu*) a sud di l'ìsula di Malta. Lu nomu signìfica *paisi dê alivi* n lingua maltisa.

La cità è assai canusciuta pê fòssili chi acchiànanu a l'Etati Glaciali attruvati ntê vicini grutti di Għar Dalam. La cresia parrucchiali è didicata a *Santu Petru n catini*.

## Lu Stemma
Lu stemma di Birżebbuġa ammustra na **V** blu cu na fraschicedda d'alivu supra nu campu jancu. Lu blu rapprisenta lu Mari Miditirràniu e l'alivu la mpurtanza chi havi chistu pi l'econumìa lucali.

## Cultura
La *Socjetà Filamornika San Pietru Banda Birzerbbuga* (*La Banna Filarmònica di Santu Petru di Birżebbuġa*) vinni funnata nnô 1990 e hà participatu attivamenti ê fistivitati riliggiusi ntî tutta l'ìsula di Malta. Nnô Frivaru 2004 s'esibbìu a Port El Kantaui 'n Tunisìa.

## Liami Esterni

*Socjetà Filarmonika San Pietru Banda Birżebbuġa

Catigurìa:Malta
Ħamrun

**Ħamrun** (o **Il-Ħamrun**) è na cità chi s'attrova ntâ parti darreri la zona purtuali di Malta cu na pupulazzioni di 9.513 abbitanti. L'abbitanti sunnu pupularmenti canusciuti comu *Tas-Sikkina* (chi signìfica *dû cuteddu*).

## Storia
Li primi resti stòrici truvati a Ħamrun achiànanu ô pirìudu Pùnicu.

Quannu Malta era cuvirnata dê cavaleri uspitaleri: ufficiali, cavaleri e nòbbili addupiràvanu sta zona pi jiri a caccia. Nu poju ntâ zona chiamata *Tas-Samra* happi nu rolu mpurtanti quannu ci fu la ribbilliuni contra l'occupazzioni francisa (1798-1800).

## Liami Esterni
* www.hamrunspartansfc.com
* www.hamrunscouts.com

Catigurìa:Malta
Georgia (USA)

La **Georgia** è unu dî 5' stati chi cumpòninu li Stati Uniti. La capitali è Atlanta.


Mmàggini:MountainParkGeorgiaSunrise.jpg
Mmàggini:Cnncenter.jpg
Mmàggini:Atlanta cityscape.jpg


Catigurìa:Stati dî Stati Uniti
Mari dî Caràibbi

Lu **mari dî Caraibbi** o **mari di l'Antilli** s'attrova tra l'arcipèlacu dî l'Antilli e l'Amèrica cintrali, na zona canusciuta cû comu di Caràibbi. 
Catigurìa:Mari
KLS

La **KLS**, canusciuta macari comu **Kenca Losca Sicula**, è na crew hip hop siciliana, attuarmenti furmata di:

*Ju-On
*Crono 
*Axy

## Biugrafìa
La KLS fu funnata a Mazzara nnô 1995 di Jam (a.k.a. Giuseppe Sicurella) e Korto (a.k.a Pietro Gargano) , arruvatu di picca 'n città, purtannu cu iddu lu ncuminciari di chidda ca era la cultura hip hop 'n Italia e 'n Sicilia. Li primi tempi nun foru sèmprici, ma s'arriniscìu prestu a truvari genti seri ntâ cità, grazzi macari ê picca testi hip hop dâ pruvincia, la KLS addivinìu una dê crew cchiù rispittati, cu MC, Breaker e Writer di àutu liveddu. Participau a jam, cuncerti e fistini vari 'n Sicilia, certu voti purtannu sò criazzioni, ma senza arrinèsciri mai a ncìdiri quarcosa. Nnô 2001 attaccau a virificàrisi na crissi di l'hip hop ('n tutta Italia), propiu quannu avìa arruvatu a n'àutu liveddu d'evoluzzioni. La KLS attaccau a spartìrisi: dâ squatra di quannu accumincianu, sulu unu, (Ju-On a.k.a. Muto), purtau avanti l'hip hop, sulu o juncènnusi a novi crew nesperti ntâ scena lucali, purtannu sempri chiddu ca s'avìa nzignatu ntê tempi dâ KLS. Appoi, nu jornu, grazzi â nova ginirazzioni, cu Crono, Core e Blasta, vinni dicidutu di rifunnari la KLS pi purtari Mazzara a àuti liveddi musicali. Nnô mentri ca li membra pigghiàvanu la manu chê disciplini, àrcuni scrivìanu, facìanu freestyle e pruducìanu demo. La KLS attuali nun è chidda di nu tempu, ma si pruponi di unuràrila giustamenti, e si sta ricentimenti mpignannu ntâ pruduzzioni dâ prima ncisioni, ca havi nnô menzu àutri genti di l'hip hop mazzarisi.

## Squatra

## Squatra ricenti
*Blasta a.k.a. DJ 2° mano (2005 - 'n attività) - MC, Beat-boxer, Turntablist
*Core (2005 - 'n attività) - MC, Beat-boxer, Turntablist, Beatmaker
*Crono (2005 - 'n attività) - MC, Beatmaker
*Ju-On (2000 - 'n attività) - MC, Breaker
*Axy (2006 - 'n attività) - MC, Beatmaker

## Membra dû passatu
*Korto (1997 - 2002) - Writer
*Deaf (1998 - 2004) - Breaker, Writer
*Jam (1996 - 2002) - MC, Writer
*Pixy (1998 - 2002) - MC
*Spauracchio (1997 - 2002) - Breaker
*Crasher (1998 - 2002) - Breaker, Writer
Vucchi di Bonifaciu

Li **vucchi di Bonifaciu** è lu trattu di mari chi s'attrova tra la Sardigna e la Còrsica.

Catigurìa:Sardigna
Catigurìa:Còrsica
E-mail

L' **e-mail** o **Posta Alittrònica** (prununziata **imeil**, e scrivuta macàri **email**) è nu missaggiu scrittu ô computer, e chi viaggia tràmiti la riti internet. Affirmàtusi â pàrtiri di l'anni '90 grazzi ô sviluppu di internet, e â pussibbilitati chi l'e-mail offri di mannari missaggi di manera istantània, e senza bisognu di usari ne carta ne stampanti, l'e-mail hà rivuluzziunatu la manera di cumunicari divintannu lu sirvizzu cchiù pupulari offertu di Internet oggi. 
Pirmetti a li pirsuni ca hannu nu ndirizzu di posta alittrònica di mannàri e arricèviri lìttiri alittrònichi. 
Sù assai sìmuli a chiddi pustàli, eccettu ca sù cunzignati assai cchiù vilocimenti di la Posta Vavaluci quannu si spidisci a distanzi lonchi, e eni, nna la maggiur parti di li casi, gratùita. 
Pi mannari o arricèviri Posta Alittrònica, nu compiuter cu nu modim e na lìnia tilifònica cunnessa a Internet, e nu "softueir" ("software", chiamatu simplicimenti mailer) sù addumannati. 
Ci sù diversi furmati pâ Posta Alittrònica.
Lu cchiù cumuni, chiamatu RFC 2822 assumgghiggia a utenti@duminiu.it.
Li missaggi di Posta Alittrònica cuntèninu di sòlitu testu, a li voti nta na stili HTML. 

Comu la posta rigulari (la cusiddetta "posta vavaluci"), li utenta ponnu arricèviri nu munzeddu di posta ca nun ci ntiressa. 
Cu la Posta Alittrònica, chissa si chiama spammi.
Certi "softueir" usati pi spidiri e arricèviri posta ponnu truvari stu spammi e filtràrilu cumplitamenti.

Certi azzienni fannu arricèviri e spidiri Posta Alittrònica aggratissi di nu "uebsait" ("website") rimotu. Gmail, Hotmail e Yahoo! fannu stu tipu di sirbizzu chiamatu "web mail".

## Viditi puru
* Missaggistica stantania
* PGP - Risirbatìzza Abbastànza Bòna.

## Liamenti sterna

* RFC 2822 *Internet Message Format*. April 2001

Catigurìa:Nfurmàtica
Catigurìa:Internet
Amèrica cintrali

L**'Amèrica Cintrali** è dda parti cintrali dû cuntinenti miricanu. La carattirìstica ùnica di st'aria è chidda di èssiri tantu un punti ntra li dui Amèrichi (Miridiunali e Sittintriunali), quantu n'aria di passaggiu ntra l'Ocèanu Atlànticu e chiddu Pacìficu, grazzi a la prisenza dû canali di Panamá.

Catigurìa:Amèrica cintrali
Pietru Metastasiu

**Pietro Trapassi**, megghiu accanusciutu comu **Pietro Metastasio**,(Roma, 13 di jinnaru 1698 - Vienna, 12 di aprili 1782) hà statu nu granni pueta e libbrittista. Foscolo lu difinìu ntô *Gazzettino del Bel-mondo* "...munarca dâ Traggedia Taliana cantata di Cèsari e Catuni, e no òmini".

Accuminciau a suli ùnnici anni a cumpòniri versi attirànnusi l'adenza di Gian Vincenzo Gravina, unu dê funnatura di l'Accademia di l'Arcadia ca l'aduttau e ci canciau lu nomu 'n *Metastasio*, l'aducau chê libbra clàssichi e ci fici canùsciri la filusufìa cartisiana, spirannu di fari dû picciriddu n'auturi tràggicu.

## L'òpira seria
A stu scopu è mpurtanti arricurdari ca ntî 27 miludrammi scrivuti di Metastasio nnô cursu di quasi 50 anni di attività tiatrali, sulu tri hannu nu finali pi daveru tràggicu (*Didoni abbannunata*, *Catuni n Ùtica* e *Attiliu Règulu*) e, di chisti sulu unu, lu *Catuni n Ùtica*, havi la morti n scena dû prutagunista. Stu finali lu porta a nun picca crìtichi e ripinzamenti, ô puntu ca ni vapi a fari unu altirnativu unni la morti di Catuni è cuntata dâ figghia Marzia.

## Liami Esterni
* Liberliber: ari di Metastasio
* Pietro Metastasio, ''Drammi pi mùsica''
* ''Opere'' testi ntigrali ntî cchiù vulumi dâ cuddana diggitalizzata "Scrittori d'Italia" Laterza
* Òpiri di Metastasio

Pietro Metastasio
Pietro Metastasio